HANKELEPINGU nr 2-2/24/222-2 muudatus 

							30.05.2024 nr 2-2/24/222-3

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn ja Kaitsevägi, registrikood 70008641, Juhkentali 58, 15007 Tallinn, mida esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson (edaspidi nimetatud ostja), ühelt poolt

ja

MDSC Systems OÜ, registrikood 12765601, aadress Järvevana tee 5, 10112 Tallinn, mida esindab põhikirja alusel juhatuse liige Kristjan Kamdron (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid alljärgneva hankelepingu (edaspidi leping) muudatuse:

võttes arvesse, et poolte vahel on sõlmitud hankeleping nr 2-2/24/222-2;

võttes arvesse, et 22.05.2024 on müüja esitanud ostjale taotluse tarnetähtaja pikendamiseks seoses tarneraskustega; 

võttes arvesse, et riigihangete seaduse (RHS) § 123 lõike 1 punkti 7 kohaselt on hankijal õigus sõlmitud hankelepingut muuta uut riigihanget korraldamata, kui muudatuse väärtusest sõltumata ei ole muudatus oluline;

võttes arvesse, et hankelepingu muudatusega ei muudeta hankelepingu üldist olemust ega hankelepingu eset, muudatus ei tingi lepingust tuleneva lepinguliste kohustuste vahekorra muutumist müüja kasuks lepingus sätestamata viisil, muudatusega ei laiendata lepinguga määratud lepingu eseme ulatust ning hankelepingu muudatusel puudub rahaline mõju;

leppisid pooled kokku hankelepingu nr 2-2/24/222-2 muutmises alljärgnevalt:

1.	Muudetakse hankelepingu punkti 1.6 ja sõnastatakse järgmiselt: „1.6.	Kauba tarneaeg on hiljemalt 25.10.2024“.
2.	Muus osas jääb hankeleping kehtima muutmata kujul.
3.	Lepingu muudatus jõustub allkirjastamisel poolte poolt.

Lisa:

1.	Lisa 1. MDSC Systems OÜ taotlus tarnetähtaja pikendamiseks

(allkirjastatud digitaalselt)

Ivar Janson 
hangete osakonna juhataja	(allkirjastatud digitaalselt)

Kristjan Kamdron
juhatuse liige